เรื่องร้องเรียน: แจ้งเรื่องมีคนสติไม่ดี อยู่บ้านคนเดียว และตะโกนโวยวายด่าคนในหมู่บ้าน เสียงดังทั้งวันทั้งคืน คนในหมู่บ้านจะหลับจะนอนไม่ได้หลับ ไปตื่นทำงานไม่มีประสิทธิภาพ อยากให้หน่วยงานเกี่ยวข้องส่งตัวไปรักษา เพราะชาวบ้านกว่า 100 ชีวิต ทั้งคนแก่และเด็กและทุกๆคน ไม่สามารถหลับได้ ส่วนผู้ป่วยเป็นผู้หญิง บ้านเป็นร้านขายของชำประตูสีน้ำเงิน กทมช่วยจัดพาผู้ป่วยไปรักษาหน่อย ขอบคุณครับ
การดำเนินการของเจ้าหน้าที่: กองสร้างเสริมสุขภาพ ได้ประสานศูนย์บริการสาธารณสุข ๖๒ ตวงรัชฎ์ฯ ซึ่งเป็นพื้นที่ รับผิดชอบ เพื่อลงพื้นที่ดําเนินการตรวจสอบข้อเท็จจริงและรายงานผลการประเมินสุขภาพจิตเบื้องต้น โดยพยาบาลสุขภาพจิตและจิตเวชชุมชน และทีมพยาบาลเยี่ยมบ้านของศูนย์บริการสาธารณสุขดังกล่าว ได้ลงพื้นที่เมื่อวันที่ ๒๒ สิงหาคม ๒๕๖๐ โดยดําเนินการตรวจสอบข้อเท็จจริงและประเมินสุขภาพจิตเบื้องต้น แล้วพบว่าเป็นหญิงไทย อายุ ๕๒ ปี มีประวัติการเจ็บป่วยด้วยโรคจิตเภท รักษาต่อเนื่องที่สถาบันจิตเวชศาสตร์ สมเด็จเจ้าพระยา มีโรคประจําตัวเป็นโรคเบาหวานและโรคความดันโลหิตสูง รักษาต่อเนื่องที่โรงพยาบาลตากสิน และมีประวัติรับการรักษาที่ศูนย์บริการสาธารณสุข ๖๒ ตวงรัชฎ์ฯ โดยมีพี่ชายซึ่งอาศัยอยู่คนละบ้านเป็นผู้ดูแล เวลาไปพบแพทย์ที่โรงพยาบาล การประเมินสุขภาพจิตไม่พบอาการทางจิต พูดคุยรู้เรื่อง ช่วยเหลือตัวเองได้ สามารถประกอบกิจวัตรประจําวันได้เอง มีอาชีพขายของชําที่บ้านตนเอง ที่มีปัญหาร้องเรียนเรื่องพฤติกรรม ตะโกนโวยวายด่าเสียงดัง ทางศูนย์บริการสาธารณสุข ๖๒ ดวงรัชฎ์ฯ ได้ประเมินตามแบบติดตามผู้ป่วยจิตเวช เรื้อรังในชุมชน ๑๐ ด้าน อาการผู้ป่วยไม่เข้าเกณฑ์ในการส่งต่อหรือส่งปรึกษาจิตแพทย์ และได้เฝ้าระวังอาการ กําเริบอย่างใกล้ชิด และติดตามอาการทุก ๑ - ๒ สัปดาห์ โดยมอบให้อาสาสมัครสาธารณสุขในพื้นที่รับผิดชอบ เยี่ยมติดตามดูแลอย่างต่อเนื่อง ทั้งนี้ ในช่วงนอกเวลาราชการของคลินิก พยาบาลได้เฝ้าสังเกตการณ์ที่บ้านผู้ป่วย ไม่พบความผิดปกติและจากการสอบถามเพื่อนบ้านแจ้งว่าผู้ป่วยอาการสงบดี ไม่แสดงพฤติกรรมเสียงดังโวยวาย รวมถึงการประสานสถาบันจิตเวชศาสตร์สมเด็จเจ้าพระยาถึงอาการผู้ป่วย เพื่อเป็นแนวทางการดูแลรักษาและ ช่วยหลือผู้ป่วยและคนในชุมชนต่อไป ทางศูนย์บริการสาธารณสุข ๖๒ ตวงรัชฎ์ฯ พิจารณาแล้วว่า ผู้ป่วยไม่อยู่ ในลักษณะผู้ป่วยตามพระราชบัญญัติสุขภาพจิตฯ (มาตรา ๒๒) การนําส่งเพื่อการบําบัดรักษาทางสุขภาพจิต จึงไม่สามารถกระทําได้ โดยทางศูนย์บริการสาธารณสุข ๖๒ ตวงรัชฎ์ฯ ได้ติดตามเยี่ยมบ้านเพื่อเฝ้าระวังอาการ อาการกําเริบอย่างใกล้ชิดต่อไป
ความเห็นของผู้แจ้ง: ขอบคุณเจ้าหน้าที่ที่มานะครับ แต่พอเจ้าหน้าที่กลับไปก็ตะโกนเสียงดังเหมือนเดิม เดี๋ยวผมอัดวิดีโอไปให้ดูครั้งหน้าละกันครับ ช่วยติดตามเคสเรื่อยๆด้วยนะครับ ขอบคุณมากครับ
พื้นที่: แขวงบางหว้า เขตภาษีเจริญ กรุงเทพมหานคร